google/wiki40b huggingface dataset:
Parol

Parol er navnet på en vanlig juleutsmykning på Filippinene. De er tradisjonelt utformet som fem- eller sekstakkede stjerner, og symboliserer Betlehemsstjernen. Disse julestjernene henges gjerne rett utenfor hjemmene, og de er gjerne vesentlig større enn de julestjerner som benyttes i hjemmene i Norge, og ofte større enn dem som henger i norske julegater.
Ordet paról kommer fra det spanske farol, «lanterne».
En parol er tradisjonelt laget av bambus og papir, men ofte er plast det foretrukne materiale. Det finnes også svært utførlige laget av capizskjell.

Historisk bakgrunn

De gjengse mønstre for paról er blitt utviklet fra den femtakkede papirstjernelanterne som første gang ble laget i 1928 av kunstneren Francísco Estanislao. Hans kreasjon ble laget av bambuspinner dekket med papél de japón (japanpapir), illuminert med en lysekjerte eller av kalburo (karbid). Denne typen lanterne ble benyyttet av barriofolk for å opplyse veiene i mørket under de tradisjonelle Simbáng Gabi-messer, messefeiringer de ni siste dager før jul før daggry, gjerne ved 4-tiden. Dette var før elektrisiteten var kommet ut særlig mange steder på landsbygden.

På Filippinene

Pyntingen med lysende paról er blitt et kjennetegn for filippinsk jul som er vel så karakteristisk som juletreet i mange andre land. De kan dukke opp i gatebildet lang tid før både jul og advent, på lignende måte som norsk og vestlig «tjuvstart» på julen i gater og forretninger. Men paról har beholdt sin opprinnelige tilknytning til førjulsmessene fra 16. til 24. desember- Disse lanternene blir hengende til ut i januar, og fjernes vanligvis etter  Epifani (trettende dag jul), til ære for de hellige tre konger og deres gjesting hos Jesusbarnet.
Det er rett på vanlig å arrangere konkurranser om den gjeveste parol. Én slik begivenhet er den årlige Giant Lantern Festival i Pampanga.

Utenlands

Med filippinsk utvandring har bruken av paról spredt seg i noen grad. I Østerrike, er tenningen av 60 parol på «det filippinske tre» blitt en attraksjon på de årlige Wiener Christkindlmarkt (Wiens julemarked). Prosjektet, som første gang ble gjennomført i 2006, er et samarbeid mellom bystyret og den filippinske ambassade, som introduserte lanternene i 2006.
I San Francisco i California ble en årlig Annual Paról Festival innført i år 2000 Filippinere og deres etterkommere introduserer bruken i mange land.
Mørk løvvikler

Utseende

En middelsstor (vingespenn 13-18 millimeter), ganske mørk vikler. Forvingen er noe avrundet og mørkt gråbrunt spraglete. I den indre delen er det et oppbrutt, hvitt tverrbånd, nær vingespissen et middels bredt, uregelmessig hvitt tverrbånd, selve spissen er mørk. Bakvingen er gråbrun.

Levevis

Arten finnes på heier. Larvene utvikler seg på skudd av blåbær (Vaccinium myrtillus) og melbær (Arctostaphylos uva-ursi). De voksne sommerfuglene flyr fra juni til august.

Utbredelse

Den er utbredt over hele Europa (bortsett fra Island og Den iberiske halvøya) og i det nordlige Asia.
I Norge finnes den i Sør-Norge men også i Øst-Finnmark.
Asbjørn Brekke-show

Seertall og mottakelse

Første sesong ble i snitt sett av 340 000 og premieren av 484 000. Premieren av sesong to ble sett av 281 000.
Både Dagbladet og VG gav programmet terningkast fem. Aftenpostens anmelder var ikke like begeistret og mente det ble altfor mye av karakteren Asbjørn Brekke og at flere av Eckboks karakterer burde ha blitt benyttet i programmet.
Rue Lepic

Rue Lepic er en gammel gate i Montmartre, i 18. arrondissement i Paris. Den fører opp til Montmartre, som er en høyde, fra boulevard de Clichy til place Jean-Baptiste-Clément
Dette er en gammel gate som ble til ved at man rettet ut en rekke gamle feltveier som førte opp til Blanche-barrieren (Place Blanche). Den het først Chemin-neuf (veien chemin-vieux var rue de Ravignan). I 1852 ble den rue de l'Empereur, og i 1864 ble den oppkalt etter generalen Louis Lepic (1765-1827).
Platonisme

Platonisme er den greske filosofi som har sin opprinnelse hos Platon på 300-tallet f.Kr. Det kan også betraktes som den filosofiske skole utenfor Athen som Platon virket og der hans studenter lærte seg hans filosofiske tanker. Platonismen kan også inkludere alle de senere etterfølgere som bygde videre på hans ideer. I snever forstand av begrepet kan platonisme bli forstått som platonsk realisme. Innenfor matematikkens filosofi er platonismen den idéretning som bygger på at alle påstander er enten sanne eller falske, og at matematikken er utforskningen av allerede eksisterende idéverden, se matematisk platonisme.
Sentralt i platonismen står teorien om formene, eller idéverden: transcendente, oversanselige, perfekte arketyper hvor objekter i hverdagslivet er uperfekte, sanselige objekter. Den høyeste form er det Gode, kilden til alle andre former, som kan bli kjent via fornuften. Den grunnleggende holdning er at universalier eksisterer uavhengig av bevissthet og materien, og at vi kan utelukkende seg det universelle gjennom dets refleksjon i det partikulære. Slike universalier kalles platonske ideer. Definisjonen på disse er «uforanderlige, uavhengige forbilder». Med «uavhengig» menes på enhver måte uavhengig av bevisstheten og materien; med «bevisstheten» menes alt annet som antas å være dannet fra idéene.
På 200-tallet f.Kr. adopterte filosofen Arkesilaos skeptisisme som ble det sentrale grunnsetningen i platonismen fram til rundt 90 f.Kr. da Antiokos fra Askalon la til stoiske elementer, avviste skeptisismen og begynte en ny periode kjent som mellomplatonisme. På 200-tallet e.Kr. la Plotin til mystiske elementer, og etablerte nyplatonismen hvor det fremste eller det sentrale i all eksistens er det Ene eller det Gode, kilden til alle ting; i dyd og meditasjon hadde sjelen makt til å opphøye seg for å oppnå et fellesskap med det Ene. Platonismen hadde en inngående innflytelse på vestlig tankegang, og mange platonske forestillinger ble overtatt og tilpasset kristen teologi som forsto platonske former som Guds tanker. Nyplatonismen ble en betydelig innflytelse på kristen mystikk.
Adiathetus

Utseende

Mørkt fargede saksedyr med lange, trådformede antenner. Tangen på bakkroppsspissen er kraftig. De kan kjennes på at det andre fotleddet har et utskudd på undersiden som går under det tredje leddet.

Levevis

Saksedyr har bitende munndeler og lever av forskjellig organisk føde og men kan gjerne ta mindre levende byttedyr.

Utbredelse

Slekten finnes i India.
Landåstorget

Landåstorget er en grunnkrets i Årstad bydel i Bergen, men er mest kjent som et lokalt forretningssenter for Landås. Forretninger pr. 2019 er TopHair frisørsalong, Landåstorget fysioterapi, Matkroken, Tannlegehuset Bergen, Landås bibliotek, San Marino pizzarestaurant, Blomsterhuset Eftf., Zeugma minimarked, Garanti Eiendomsmegler, Ego Tid hudpleie, MonoArt Garn og rettesøm og restauranten The Hot Wok Landås.
RealClimate

RealClimate er en kommentarside (blog) om klimatologi av en gruppe faglig aktive klimatologer. Den beskriver sitt mål som å sørge for raske svar på aktuelle saker og sørge for sammenheng som ofte mangler i andre kommentarer.

Anerkjennelse

Opprettelsen av RealClimate ble lagt merke til av redaktørene i de akademiske tidsskriftene Science og Nature.
I 2005 fikk RealClimate utmerkelsen «Science and Technology Web Award» av redaktørene i Scientific American.
I 2006 sammenstilte Nature en liste med de 50 mest populære bloggene skrevet av vitenskapsmenn, som målt av Technorati. RealClimate var da nummer 3 på denne listen.
I 2008 ble RealClimate listet av TIME Magazine blant de 15 beste nettsteder om miljøtemaer.
Novo Nordisk

Novo Nordisk er et internasjonalt legemiddelfirma som utvikler, fremstiller og markedsfører farmasøytiske produkter og relaterte tjenester. Selskapet er spesielt kjent for sin virksomhet innen diabetesbehandling. Selskapet tilbyr et stor utvalg av diabetesprodukter – inkludert systemer for dosering av insulin.
Novo Nordisk har også preparater innen bløderbehandling, veksthormonbehandling og hormonpreparater til behandling av klimakterielle plager. 
Selskapet har sitt hovedkontor i Danmark, og har mer enn 38 000 medarbeidere i 80 land (per 2013). Norge er en del av forretningsområdet Europe North & Central, som også inkluderer Danmark, Sverige, Finland, Nederland, Sveits, og Østerrike. I Norge har selskapet 49 ansatte med forretningskontor i Bærum.
Selskapets B-aksjer er notert på børsen i København, London Stock Exchange og selskapets ADR (American Depositary Receipts) er notert på New York Stock Exchange med tickeren NVO.
Pengxi

Pengxi (kinesisk: 蓬溪县; pinyin: Péngxī Xiàn) er et fylke i provinsen Sichuan i Folkerepublikken Kina. Det ligger i byprefekturet Suining.
Befolkningen var på 776 424 innbyggere i 1999.

Samferdsel

Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.
Viksøhjelmene

Historie

I en nyåpnet torvegrav merket arbeidsmannen Jens Christensen i 1942 noe som knaste under spaden da han var ute og grave torv til brensel. Spaden var gått igjennom et lerkar og ned i noen bronsestykker. Disse ble tatt opp og lagt til side, og etter  nærmere undersøgelser ble det funnet ytterligere fragmenter. Stykkene viste seg å være deler av to hjelmer med horn, og det lykkedes Nationalmuseet å sette dem sammen til deres opprinnelige form.

Beskrivelse

Hjelmene består hver av to hulstøpte horn samt to halvdeler hamret bronse som er samlet med bronsenagler. De er utsmykket med bukler, øyne og øyenbrynsbuer, ovenpå sitter et korsformet beslag som formentlig har vært brukt som prydelse til fjær eller hår. I pannen ses en nebblignende krok og nederst er hjelmene dekorert med små bukler som ender i S-slynger foran og bak.

Proveniens

Det vites ikke nøyaktig hvor og når Viksøhjelmene er blitt fremstilt, men ornamentikk og hamringsteknikk minner om den sentraleuropeiske Urnemarkskulturen i yngre bronsealder. Hornenes lengde og form samt metallets skrøpelighet kan tyde på at de ikke har var fremstillet til bruk i kamp. I stedet  har de trolig vært brukt ved religiøse seremonier og siden satt ut i mosen som offergave. Således var den ene hjelmen plassert på en trebakke av asketre. 
Hjelmtypen ses på helleristninger fra bronsealderen i Vestsverige  hvor menn er avbildet med hornhjelmer. De bæres blant annet av prester som blåser i lur eller holder frem solbilder og store prosesjonsøkser. Hjelmer med horn på har formentlig vært vekjente i Nordens yngre bronsealder, men har intet med vikingtid å gjøre.
Viksøehjelmene er ustillet på Nationalmuseet i København. 
I Slotsgyden Brøns Mose i Veksø reiste Veksø Fastelavnsklub i 1992 en minnesten over funnet av hjelmene. 
Den tidligere Stenløse kommune hadde Viksøhjlemene avbildet i byvåpenet.
Varmblodshest

Varmblodshester er en gruppe med hester som deles inn i to kategorier, fullblodshester og halvblodshester. Begrepene «varmblods-» og «kaldblods-» må ikke forveksles med jevnvarm og vekselvarm; Alle pattedyr er jevnvarme.
Varmblodshestene stammer fra varmere strøk, dette ser man på utseende og pels. Varmblodshestene er «edlere» enn kaldblodshester. De er mer nervøse enn kaldblodshester og kan ha et hissig temperament. De har en slankere kroppsbygning og kortere og ikke fullt så tett pels som kaldblodshestene. I tillegg har de sterke, slanke ben, synlige blodårer og en høyreist holdning. Varmblods ridehester brukes hovedsakelig til dressur- og sprangridning. Den kan også gjøre det bra i feltritt selv om fullblodshesten er sterkere representert i denne grenen. Varmblodstraver er den vanligste varmblodshesten i Norge.
De mest kjente fullblodshestene er engelsk fullblods og fullblodsaraber. Engelsk fullblod brukes for det meste til veddeløp, men de er også supre sprang- og feltrittshester. Engelsk fullblods har blitt brukt til å foredle andre hesteraser gjennom avl. Engelsk fullblod blir regnet for å være verdens raskeste hest på korte distanser, men arabisk fullblods blir regnet for å være verdens raskeste hest over lengre distanser. Arabisk og engelsk fullblods er stamfedrene til de aller fleste hesterasene rundt om i verden. Tre arabiske fullblodshingster er stamfedre for den engelske fullblodshesten.
De litt mindre edle varmblodshestene kalles gjerne halvblodshester. Halvblodshester brukes som regel som ridehester eller til å trekke vogner. Politihester er som regel halvblodshester. I Norge bruker politiet svensk halvblods.
Korea Aerospace Research Institute

Bakgrunn

Den første erfaringen Sør-Korea finn med romforskning var via USA og bæreraketter som skulle kunne frakte våpen som en del av forsvaret mot Nord-Korea.
I 1990 begynte KARI å utvikle egne bæreraketter. De to første het KSR-I og KSR-II som var henholdsvis ett og to rakettrinn tidlig på 1990-tallet.
I desember 1997 begynte utviklingen av bæreraketter basert på flytende oksygen og kerosen. KSR-III ble testet første gang i 2002.

Oppskytningskapasitet

Sør-Korea bestemte seg for å skynde på utviklingen gjennom et romsamarbeid med Russland i 2004.
KARI utvikler nå bæreraketten KSLV (Korea Space Launch Vehicle) der første trinn er basert på den russiske bæreraketten Angara. Første oppskytning var planlagt i 2007 men ble utsatt til 2009 på grunn av forsinkelser i ferdigstillelsen av Naro romfartssenter. Den ble mislykket. Det ble også det andre forsøket 10. juni 2010.
I en avtale signert 24. oktober 2005 ble det avtalt at en sørkoreansk astronaut skulle være med på en ferd med et Sojuz-fartøy. Som en del av Sør-Koreas astronautprogram skal Russland trene sørkoreanske astronauter.

Luftfart

KARI utvikler også et ubemannet fly som skal kunne fly i ekstreme høyder, samt et neste generasjons fleksibelt helikopter. KARI designer også satellitter, for eksempel KOMPSAT1 og KOMPSAT2.
Roger 1000

Roger 1000 målevogn er en togvogn for måling av sporgeometri og kontaktledningsgeometri. Vognen er produsert hos MERMEC S.p.A. i Monopoli i Sør-Italia. Bygg nummer 1 eies og drives av Jernbaneverket i Norge, mens bygg nummer 2 er levert til Sør-Korea og bygg nummer 3 til Sveits.
Vogna benytter i hovedsak laserteknologi til målingene. Den kan fremføres i hastigheter opp til 160 km/t for egen maskin og opp til 200 km/t i tog. Målinger kan foretas i alle hastigheter. For framdrift har vogna to Cummins dieselmotorer opprinnelig bygget for å benyttes i stridsvogner. For å dekke strømforbruket ombord er den utstyrt med et aggregat på 56 KVa.
Vognkassen er basert på det Italienske høyhastighetstoget ETR 500, mens den har boggier bygget for blant annet Cisalpinotoget som går mellom Italia og Sveits – Tyskland Førerhyttene i begge ender er handarbeid og montert på vognkassa hos MERMEC S.p.A. Den utvendige fargesettingen på vogna er designet av Enzo Finger design og skal gjenspeile at dette er et tog som utfører målinger (målestav).
Båtbuss (Karlstad)

Båtbuss er begrepet på en passasjerbåttrafikklinje i den svenske byen Karlstad opprettet av Karlstads og Hammarö kommuner for en del av den lokale kollektivtrafikken. Passasjerbåtene består stort sett av eldre sightseeingbåter med en tidstabell som er integrert med den øvrige busstrafikken.
Historien begynte i 2009 da busstrafikkselskapet Karlstadbuss med hjelp av rederiet Sola-Båten Rederi AB opprettet den såkalte Båtbusstrafik mellom Karlstad og Hammerö med båtene M/S «Sola III» bygd i 1950 og M/S «Sola IV» bygd i 1946. To år senere ble båten M/S «Nobella» kjøpt fra Bergslagskanalen og omdøpt til M/S «Sola V». I det samme året ble båtbusstrafikken utviklet med oppkjøpet av rederiet Tärnaline AB i Mellerud så man fikk tak på fire ekstra båter; M/S «Dalsland» bygd i 1949, M/S «Tärnan» bygd i 1948, M/S «Laxen» bygd i 1947 og M/S «Omega» i 1961. 
Etter Tärnaline AB gikk konkurs i våren 2014 måtte båtbusstrafikken omorganiseres med det nye rederiet Karlstads Sjötrafik AB som deretter anskaffet seg tre nye båter; MS «Monica Zäta» bygd i 1980, MS «Zarah Leander» bygd i 1952 og MS «Hulda III» bygd i 1968. Medregnet disse var «Laxen» og MS «Strömkarlen» leiet fra disses eierskap.
De svenske båtbussene har blitt populært som sightseeingbåter i sommersesongen ettersom de inngikk i busslinjene i sesongen 2014; Linje 91 Residenset-Mariebergsskogen, Linje 92 «Karlstad runt» , Linje 93 Inre Hamn, Linje 94 Karlstad-Skoghall, Linje 95 Karlstad-Hammarö-Kristinehamn. I tillegg til deres funksjon som sightseeingbåter for turister fungerte de også som regulære ferjebåter i sommertid for reisende.
Troms Fotballkrets

Historikk

Troms Fotballkrets ble stiftet 28. desember 1919. I 1950 ble kretsen delt i Tromsø og Omegn Fotballkrets og Ofoten og Sør-Troms Fotballkrets.
Troms Innland Fotballkrets ble stiftet i 1933. Tromsø og Omegn Fotballkrets og Troms Innland Fotballkrets ble slått sammen til den nye Troms Fotballkrets 11. februar 1973.
Gaddevågen bru

Gaddevågen bru er en bjelkebro på riksvei 5 ved Florø i Flora kommune i Sogn og Fjordane. Den er 58 meter lang, og ble åpnet i 1990.
Paracaciella

Levevis

Disse billene har larver som lever i død ved av løvtrær, ofte like under barken.

Utbredelse

Arten er utbredt på Sumatra.
Ruzi Ying

Barnet Yīng (tradisjonell kinesisk: 孺子嬰; forenklet kinesisk: 孺子婴; hanyu pinyin: Rúzi Yīng; født 5 e.Kr., død 25 e.Kr.), født Liú Yīng (劉嬰), var den femtende og siste keiseren av det tidlige kinesiske Han-dynastiet, kjent som det Det vestlige Han-dynasti, fra 6 til 8 e.Kr..
Gubben Noak

«Gubben Noak», opprinnelig «Gubben Noach och hans fru» eller kun «Gubben Noach» og siden 1791 også som «Fredmans sång n.o. 35», er en tradisjonell sang og drikkevise. Visa ble skrevet 1766 (eller 1765 avhengig av kilde) med svensk tekst av Carl Michael Bellman.
Melodiens opprinnelse er ukjent. I dag er «Gubben Noak» også en morsom barnevise, på norsk kalt Gubben Noa.

Mottakelse

Sangen er trolig den best kjente av Bellmans verker. Den utspiller seg da Det gamle testamentets Noah strander på fjellet Ararat og har sin inspirasjon fra Første mosebok 9. 20-21, hvor følgende står å lese i den svenske bibeloversettelsen: «Noa var åkerbrukare, han var den första som anlade en vingård. När han drack av vinet blev han berusad och låg naken i sitt tält». Der tar dog den bibelske koblingen slutt.
«Gubben Noak» er sammen med sangene nummer 36-43, for eksempel «Joakim uti Babylon» etter Bibelens fortelling om hans hustru Susanna i badet, én av de bibliske parodiene som Bellman ble populær med i 1760-årene.
Med en viss redsel for kirken valgte Bellman først å publisere den på skillingstrykk med anonym opphavsmann i hele landet. Dog visste de fleste i hovedstaden, Stockholm, på den tiden hvem han var.
I 1768 ble reaksjonene kraftige hos domkapitlet i Lund og gjennom et brev til stiftets prester forsøkte en å samle inn alle eksemplarene av «Gubben Noak» og liknende bibelparodiverker av Bellman for å få dem ødelagt.
Birgitte Grimstad til eget gitarakkompagnement spilte den inn på LP-platen Utdrag fra Aulakonserten (RCA LPNE 63) i 1967.
Helge Songe fremførte den på LP-platen Øl er i alle fall øl. Ymse drikkeviser (Polydor 2920 162 i 1976.

Andre sanger med liknende melodi

En liknende melodi blir også anvendt til svenske sanger som «Björnen sover» og «Kom min lilla, nu vi vilja raskt til skolan gå».
Jan Ø. Nielsen har skrevet en norsk tekst til «Björnen sover». På norsk heter den «Bjørnen sover». Barnekorene Tusenfryd og Småfolk har spilt inn sangen. Den ble utgitt på CD-platen Pappas barneviser (Barnas musikkforlag) i 2001.
Jean Gerson

Bakgrunn

Jean Gerson kom fra en landsby i bispedømmet Reims. Hans foreldre, Arnulphe Charlier og Élisabeth de la Chardenière, «en annen Monica», var fromme bønder, og syv av deres tolv barn, fire døtre og tre sønner, viet seg til religiøse kall. 
Da Jean var 14 år gammel sendte foreldrene ham fra Gerson-lès-Barby for å studere ved Collège de Navarre i Paris under Gilles Deschamps (Aegidius Campensis) og Pierre d'Ailly (Petrus de Alliaco), som ble hans venn for livet, og senere i livet syndes det som om det var eleven som ble til læreren i denne relasjonen (i følge forordet til Liber de vita Spir. Animae).

Karriere og betydning

Da hans lærer Pierre d'Ailly ble biskop i Le Puy av (mot)pave Benedikt XIII, ble Gerson som kun 32-årig kansler for Notre-Dame og for universitetet i Paris. I egenskap av dette virket han formidlende mellom pavene i Roma og i Avignon,
Gerson var en flittog og allsidig teologisk forfatter. Hans Om kunsten å dø ble svært utbredt, og ble oversatt til svensk flere ganger og trykket i 1514. Han var en av de første europeiske tenkere som utviklet teorier om det som senere er blitt kalt naturlige rettigheter, og hav var også blent de første som forsvarte Jean d'Arc og erklære som autentisk hennes opplevelse av å ha et overnaturlig kall.
Blant Gersons mindre sentrale verker er blant annet den første bok som ble trykket på svensk, Aff dyäffwlsens frästilse utgitt i 1495 - fra hans hånd het den Liber de tentationibus diaboli alternativt De diversis diaboli tentationibus.
Jean Gerson var også involvert i den konsiliære bevegelse i forbindelse med skismaet i den katolske kirke fra 1378 og var en av de mest prominente teologer ved konsilet i Konstanz fra 1414.  Han var blant dem på konsilet som inntok og opprettholdt den mest energiske holdning mot den flyktede pave Johannes XXIII, og som ivret særlig mot usedelighet innen kleresiet (noe som gav ham tilnavnet Doctor christianissimus). På Konstanz engasjerte han seg også for fordømmelse og henrettelse av Jan Hus og Hieronymus av Praha.
Fransiskaneren Jean Petit hadde forsøkt å rettferdiggjøret mordet på Louis, hertug av  Orléans (1407), av en tilhenger av hertug Jean av Burgund (Johann Ohnefurcht) som berettiget tyrannmord.  Jean Gerson kritiserte Petits sofistiske argumentasjon. Det gikk da ikke bedre enn at Gerson etter avslutningen av Konstanzkonsilet i 1418 på grunn av beskyldninger fra hertugen av Burgund så seg nødsaget til å flykte til Rattenberg ved Inn. Senere dro han til Melk ved Donau. 
I 1419 – etter Petits død – dro han til Lyon, og der engasjerte han seg i undervisningen av ungdom ved byens cølestinerkloster. Der døde han den 12. juli 1429. Etter sin død ble han der æret som salig.
Ancillary revenue (luftfart)

Ancillary revenue (norsk: hjelpeinntekter) er et begrep innenfor luftfart som definerer flyselskapers inntekter som ikke stammer direkte fra salg av flybilletter. Disse sekundærinntektene er i nyere tid blitt regnet som en viktigere del av inntektskilden til flyselskap, da spesielt innenfor såkalte lavprisflyselskap. Ancillary revenue er definert som «Inntekter utenom billettsalg som er generert fra direktesalg til passasjerer, eller indirekte som en del av reiseopplevelsen». I praksis betyr dette inntekter fra salg av mat og tjenester ombord, bagasjegebyr og bonuskort-ordninger samt inntekter som stammer fra kommisjons-baserte produkter for tredjeparts-leverandører som hotell, leiebil og transport i forbindelse med passasjerens reise.

Eksempler på ancillary revenue

Hos flyselskapet Ryanair hadde ancillary revenue i 2011 en økning på 11%, og utgjør nå totalt NOK 6,9 milliarder, som er 21% av flyselskapets totale inntekter. Mens ancillary revenues ikke ble oppfunnet av Ryanair, ble den ekstreme forretningsmodellen som Michael O'Leary, Ryanair Chief Executive så for seg, foreslått å omfatte provisjoner fra pay-per-view underholdning, ombordshopping, internettbasert spilling, leiebil og hotellbestillinger, og ville til slutt erstatte inntektene fra salg av flyselskapets seter.
For det norske flyselskapet Norwegian Air Shuttle utgjorde ancillary revenues i 2011 totalt 11,6% av de totale inntektene.
Gabriel Terra-demningen

Gabriel Terra-demningen er en demning med et vannkraftverk på elva Negro i Uruguay. Anlegget ble ferdigstilt i 1945–1948 og er landets tredje største kraftverk målt etter installert effekt, som er 148 MW.

Reservoaret Rincón del Bonete som demmes opp av demningen, er landets største innsjø, og anlegget ligger ved tettstedet Rincón del Bonete litt ovenfor den større byen Paso de los Toros, på grensen mellom fylkene Tacuarembó i nord og Durazno i sør.
Vannkraftverket heter formelt Dr. Gabriel Terra vannkraftverk.
Dette er det øverste og samtidig nest største kraftverket på Río Negro, de øvrige er El Palmar-demningen (nederst) på 660 MW, og Baygorria-demningen (i midten) på 108 MW.